फाइलों में दम तोड़ेगा खंड सर्किल टूटने का प्रस्ताव
इंदिरागांधी नहर परियोजना के खंड-सर्किल को अन्यत्र स्थापित करने और तोड़ने का प्रस्ताव फलीभूत नहीं होगा। बीकानेर आईजीएनपी का सर्किल एक और साहवा सर्किल फिलहाल कही नहीं जाएगा और ही एक भी खंड कही जाएंगे। गुरुवार को यहां आए सिंचाई मंत्री डॉ.रामप्रताप ने भास्कर से बातचीत में कहा कि पूर्व में मेरे समक्ष ये सुझाव लाया गया था। उसी आधार पर मैने मुख्य अभियंता से प्रस्ताव बनाने के लिए कहा था लेकिन अब ऐसा कोई विचार नहीं है। फिलहाल नहर का जो ढांचा है वही रहेगा। सिंचाई मंत्री ने कहा कि फिलहाल सरकार की मंशा प्रत्येक किसान को समय पर और पर्याप्त पानी मिले ये कोशिश है। पहली बार प्रदेश में खरीफ में भी चार समूह बनाकर एक समय में दो समूह में पानी दिया गया। रबी की फसल को भी चार समूह में पानी मिला। तीन जनवरी के बाद भी प्रयास होगा कि इसी अनुपात में पानी मिलता रहे ताकि पकाव के वक्त फसलों को कोई नुकसान नहीं हो। दोपहर तीन बजे आईजीएनपी गेस्ट हाउस पहुंचे मंत्री ने संभागीय आयुक्त सुबीर कुमार, कलेक्टर पूनम, मुख्य कार्यकारी अधिकारी जिला परिषद बी.एल.मेहरड़ा के साथ सभी विभागों के अधिकारियाें की बैठक ली। बैठक का मुद्दा मुख्यमंत्री जल स्वाबलंबी योजना को सफल कराना था। 15 मिनट तक सिंचाई मंत्री ने संभागीय आयुक्त और कलेक्टर से चर्चा की। उसके बाद पांच बजे वे रेल मार्ग से हनुमानगढ़ के लिए रवाना हो गए। मंत्री के जाने के बाद संभागीय आयुक्त ने सभी अधिकारियों की बैठक ली। सभी अधिकारियों से पानी की बचत, कम खपत, पानी को उतना ही उपयोग करना जितना जरूरत हो, सतही जल संरक्षण के मुद्दे पर चर्चा की। उल्लेखनीय है कि बीते शुक्रवार को प्रभारी मंत्री राजकुमार रिणवा ने भी इसी संबंध में अधिकारियों से चर्चा की थी।
आईजीएनपी गेस्ट हाउस में अधिकारियों की बैठक लेते सिंचाई मंत्री डॉ. रामप्रताप।
नहर विभाग के ये थे प्रस्ताव
पिछलेमहीने ही नहर विभाग ने सर्किल एक को बज्जू और साहवा सर्किल को साहवा में शिफ्ट करने का प्रस्ताव बनाया था। उसी प्रस्ताव में फलौदी के दो खंडों को भी अन्यत्र स्थापित करने का मामला विचाराधीन था। बीकानेर आईजीएनपी रेजीडेंसिलय कॉलोनी की सारसंभाल करने वाले खंड 16 को पूगल में शिफ्ट करने का प्रस्ताव था। हालांकि अभी तक प्रस्ताव निरस्त नहीं किए गए लेकिन मंत्री ने फिलहाल इसके क्रियान्वयन पर रोग लगा दी है।
hin_Deva hin_Deva hin_Deva hin_Deva hin_Deva